ሚኒስቴሩ ሁከት ለማስፋፋት የተደረገው ሙከራ በቁጥጥር ስር መዋሉ ገለጸ
   -በአገሪቱ አንዳንድ አካባቢዎች ሁከት ለማስፋፋት የተደረገው ሙከራ በቁጥጥር ሥር መዋሉን የመንግስት ኮምዩኒኬሽን ጉዳዮች ጽህፈት ቤት ገለጸ።ጽህፈት ቤቱ ባወጣው መግለጫ እንዳስታወቀው በትናንትናው ዕለት በተለያዩ አካባቢዎች ያልተፈቀደ ሰልፍ ለማካሄድ ሙከራ ተደርጓል።የነውጥ ኃይሎቹ በኦሮሚያና በአማራ ክልል አንዳንድ አካባቢዎች የመንግስትና የግለሰብ ንብረት ሲያወድሙ፣ መንገድ ሲዘጉና በንጹሃን ዜጎችና በጸጥታ ኃይሎች ላይ የሞት አደጋ ሲያደርሱ በመገኘታቸው በቁጥጥር ሥር ውለዋል።ከተለያዩ የኦሮሚያ አካባቢዎች ግለሰቦችን አሰባስቦ ወደ አዲስ አበባ በማስገባት ሁከቱን ለማስፋፋት ሲሞክሩም በአዲስ አበባና በዙሪያዋ ነዋሪ ህዝብ ጠቋሚነት በቁጥጥር ሥር መዋላቸውም በመግለጫው ተብራርቷል።የአሸባሪ ቡድን ባንዲራዎች፣ የጦር መሳሪያዎች፣ ስለቶች፣ የእጅ ቦምቦች፣ የአክራሪው የካዋርጂያ እንቅስቃሴ የቅስቀሳ ጽሁፎችና ባነሮችም እጅ ከፍንጅ ተይዘዋል ነው ያለው መግለጫው።ህገ-መንግስታዊ ስርዓቱ በሚያዝዘው መሰረትም አጥፊዎቹን ወደ ህግ በማቅረብ ተጠያቂ የማድረግ ዝግጅት መጀመሩን ጽህፈት ቤቱ ጠቁሟል –ኢዜአ ።